къоло щуго соналъ букIараб гIашикъасул битI ккечIеб рокьул хIакъалъулъ халкъалда гьоркьор тIиритIун руго къисаби. Щивав магIаруласда лъала МахIмудил къваридаб къисмат, гIолилазда рекIехъе лъала гьесул кучIдул. Нилъее хирияв шагIирасул кучIдул ккола чIужугIаданалъе рецц гьабиялъул гимн, гьелъул ихтияразе гIоло борхараб гьаракь, гьелда диналъ гьабулеб букIараб ханлъиялде дандечIей. Гьелъие нугIлъи гьабула живго поэтасул цIадулаб гIумруялъ. Гьеб тIей гьечIого бухьараб букIана гъоб заманаялъул магIарулазул тIолабго гIумруялда.